**ความสัมพันธ์ระหว่างชะฮาดะฮฺกับประเภทต่างๆ ของเตาฮีด**

علاقة الشهادة بأنواع التوحيد

< تايلاندي**ไทย** – Thai - >



**มุฮัมมัด บิน ศอลิหฺ อัล-อุษัยมีน**

محمد بن صالح العثيمين

🙠🙣

ผู้แปล: แวมูฮัมหมัดซาบรี แวยะโก๊ะ

ผู้ตรวจทาน: ฟัยซอล อับดุลฮาดี

**ترجمة: محمد صبري يعقوب**

**مراجعة: فيصل عبد الهادي**

**ความสัมพันธ์ระหว่างชะฮาดะฮฺกับประเภทต่างๆ ของเตาฮีด**



**คำถามที่ 5** : ท่านชัยคฺที่เคารพ ชะฮาดะฮฺครอบคลุมประเภทต่าง ๆ ของเตาฮีดหรือไม่ ?

**คำตอบ** : มันได้ครอบคลุมประเภทต่างๆ ของเตาฮีดทั้งหมดทั้งโดยตรงและโดยผลพวง ด้วยเหตุนั้นการที่คนหนึ่งกล่าวว่า “ข้าพเจ้าปฏิญาณว่าไม่มีพระเจ้าอื่นใดนอกจากอัลลอฮฺ” เขาจะต้องเข้าใจโดยทันทีว่าความหมายของคำกล่าวนี้คือการให้ความเป็นหนึ่งเดียวแด่อัลลอฮฺในการทำอิบาดะฮฺ (เตาฮีด อัล-อิบาดะฮฺ) ซึ่งเตาฮีด อัล-อิบาดะฮฺ คืออีกชื่อหนึ่งของเตาฮีด อัล-อุลูฮียะฮฺ โดยเป็นเตาฮีดที่เป็นผลพวงจากเตาฮีดอัร-รุบูบียะฮฺ ทั้งยังเป็นส่วนหนึ่งของเตาฮีด อัร-รุบูบียะฮฺ (การให้ความเป็นหนึ่งในการบริหารจัดการและสร้างสรรค์สิ่งต่างๆ) เช่นกัน เพราะทุกคนที่เคารพอิบาดะฮฺต่ออัลลอฮเพียงพระองค์เดียวนั้น เขาไม่อาจเคารพอิบาดะฮฺต่อพระองค์จนกว่าจะยืนยันในความเป็นรุบูบียะฮฺของพระองค์ เช่นเดียวกันมันยังเป็นส่วนประกอบของเตาฮีด อัล-อัสมาอ์ วะอัศ-ศิฟาต เพราะมนุษย์จะไม่เคารพอิบาดะฮฺสิ่งใดเว้นแต่เขาจะรู้ว่าสิ่งนั้นควรค่าแก่การเคารพอิบาดะฮฺ เนื่องจากพระองค์นั้นมีพระนามและคุณลักษณะ (อันวิจิตรและสูงส่ง) และด้วยเหตุนี้เองท่านนบีอิบรอฮีม จึงกล่าวแก่บิดาของท่านว่า

﴿ يَٰٓأَبَتِ لِمَ تَعۡبُدُ مَا لَا يَسۡمَعُ وَلَا يُبۡصِرُ وَلَا يُغۡنِي عَنكَ شَيۡ‍ٔٗا ٤٢ ﴾ [مريم: ٤٢]

**“โอ้พ่อจ๋า ทำไมท่านจึงเคารพบูชาสิ่งที่ไม่ได้ยินและไม่เห็น และไม่ให้ประโยชน์อันใดแก่ท่านเลย ?”** (สูเราะฮฺมัรยัม : 42)

ดังนั้นเตาฮีด อัล-อิบาดะฮฺ ก็คือเตาฮีด อัล-อุลูฮียะฮฺ ซึ่งครอบคลุมถึงเตาฮีด อัร-รุบูบียะฮฺ และอัล-อัสมาอ์ วะอัศ-ศิฟาต

